text: আলোকদিয়া উচ্চ বিদ্যালয় বাংলাদেশের টাঙ্গাইল জেলার মধুপুর উপজেলায় অবস্থিত একটি মাধ্যমিক বিদ্যালয়। ১৯৯৫ সালে প্রতিষ্ঠিত প্রতিষ্ঠানটি নিম্ন মাধ্যমিক স্কুল সার্টিফিকেট ও মাধ্যমিক স্কুল সার্টিফিকেট প্রদান করে।
  
  ইতিহাস
  ১৯৯৫ সালে বাংলাদেশের সাবেক পররাষ্ট্র প্রতিমন্ত্রী আবুল হাসান চৌধুরী ও তার ভাই আবুল কাশেম চৌধুরী ১.৫২ একর জমিতে বিদ্যালয়টি প্রতিষ্ঠা করেন। এটি মধুপুর উপজেলার আলোকদিয়া ইউনিয়নে অবস্থিত। বর্তমানে বিদ্যালয়টিতে প্রধান শিক্ষক হিসেবে দায়িত্ব পালন করছেন আবুল কালাম আজাদ। বিদ্যালয়টি ঢাকা মাধ্যমিক ও উচ্চ মাধ্যমিক শিক্ষা বোর্ডের অধীনে ষষ্ঠ শ্রেণী থেকে দশম শ্রেণী পর্যন্ত নিম্ন মাধ্যমিক স্কুল সার্টিফিকেট ও মাধ্যমিক স্কুল সার্টিফিকেট পর্যায়ে পাঠ্যক্রম পরিচালনা করে। বিদ্যালয়টি মধুপুর উপজেলা সদর থেকে প্রায় ৯ কিলোমিটার দক্ষিণ পশ্চিমে অবস্থিত।
  
  তথ্যসূত্র
  
  বিষয়শ্রেণী:১৯৯৫-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:১৯৯৫-এ বাংলাদেশে প্রতিষ্ঠিত
  বিষয়শ্রেণী:টাঙ্গাইল জেলার বিদ্যালয়
  বিষয়শ্রেণী:মধুপুর উপজেলা
title: আলোকদিয়া উচ্চ বিদ্যালয়